CELEX: 32008D0276
Language: mt
Date: 2008-03-17 00:00:00
Title: 2008/276/KE: Deċiżjoni tal-Kummissjoni tas- 17 ta' Marzu 2008 li temenda d-Deċiżjoni 2005/338/KE sabiex ittawwal il-validità tal-kriterji ekoloġiċi għall-għotja ta’ l-ekotikketta Komunitarja lil servizz ta’ kampeġġ (notifikata taħt id-dokument numru C(2008) 1128) Test b’relevanza għaż-ŻEE

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 87/12
            
         DEĊIŻJONI TAL-KUMMISSJONI
   tas-17 ta' Marzu 2008
   li temenda d-Deċiżjoni 2005/338/KE sabiex ittawwal il-validità tal-kriterji ekoloġiċi għall-għotja ta’ l-ekotikketta Komunitarja lil servizz ta’ kampeġġ
   (notifikata taħt id-dokument numru C(2008) 1128)
   (Test b’relevanza għaż-ŻEE)
   (2008/276/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta għall-għotja ta’ l-ekotikketta Komunitarja (1), u b’mod partikolari t-tieni subparagrafu ta’ l-Artikolu 6(1) tiegħu,
   Wara li kkonsultat il-Bord ta’ Ekotikkettjar ta’ l-Unjoni Ewropea,
   Billi:
   
               (1)
            
            
               Il-kriterji ekoloġiċi stipulati fid-Deċiżjoni tal-Kummissjoni 2005/338/KE ta’ l-14 ta’ April 2005 li tistabbilixxi l-kriterji ekoloġiċi għall-għotja ta’ l-ekotikketta Komunitarja lil servizz ta’ kampeġġ (2) se jiskadu fl-14 ta’ April 2008.
            
         
               (2)
            
            
               B’konformità mar-Regolament (KE) Nru 1980/2000, saret reviżjoni f’waqtha tal-kriterji ekoloġiċi, kif ukoll tar-rekwiżiti korrispondenti ta’ valutazzjoni u verifika stabbiliti mid-Deċiżjoni tal-Kummissjoni 2005/338/KE.
            
         
               (3)
            
            
               Minħabba l-istadji differenti tal-proċess ta’ reviżjoni huwa xieraq li l-perjodu ta’ validità rilevanti jittawwal b’perjodu ta’ 18-il xahar.
            
         
               (4)
            
            
               Id-Deċiżjoni 2005/338/KE għalhekk għandha tkun emendata kif jixraq.
            
         
               (5)
            
            
               Il-miżuri previsti f’din id-Deċiżjoni huma skond l-opinjoni tal-Kumitat imwaqqaf bl-Artikolu 17 tar-Regolament (KE) Nru 1980/2000,
            
         ADOTTAT DIN ID-DEĊIŻJONI:
   Artikolu 1
   L-Artikolu 5 tad-Deċiżjoni 2005/338/KE hu mibdul b’dan li ġej:
   
      “Artikolu 5
      Il-kriterji ekoloġiċi għall-grupp ta’ prodotti ‘servizz ta’ kampeġġ’, kif ukoll ir-rekwiżiti korrispondenti ta’ valutazzjoni u verifika, se jibqgħu validi sal-31 ta’ Ottubru 2009.”
   
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 17 ta’ Marzu 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 237, 21.9.2000, p. 1.
   
      (2)  ĠU L 108, 29.4.2005, p. 67.